PIB Headquarters
कोविड-19 पर पीआईबी का दैनिक बुलेटिन

- भारत में कोविड के ठीक हुए मरीजों की संख्या 50 लाख के शिखर से अधिक हुई,देश में पिछले चौबीस घंटों के दौरान 74,893 रोगी ठीक हुए हैं।
- भारत में पिछले कुछ दिनों से प्रतिदिन 90,000 से अधिक रोगी ठीक हो रहे हैं।
- राष्ट्रीय रिकवरी दर बढ़कर 82.58 प्रतिशत
- पिछले चौबीस घंटों के दौरान कुल 82,170 नए मामले
- प्रधानमंत्री श्री नरेन्द्र मोदी ने कहा कि कोविड संकट के दौरान, देश के किसानों ने शानदार सहनशीलता का परिचय दिया है।
- स्वास्थ्य एवं परिवार कल्याण मंत्रालय के ‘ई- संजीवनी’ ओपीडी प्लेटफार्म ने 4 लाख टेली-परामर्श का मील का पत्थर हासिल किया
- राष्ट्रीय औषधि मूल्य नियामक - एनपीपीए ने लिक्विड मेडिकल ऑक्सीजन और मेडिकल ऑक्सीजन सिलेंडरों की मूल्य सीमा निर्धारित की
भारत में कोविड के ठीक हुए मरीजों की संख्या 50 लाख के शिखर से अधिक हुई, पिछले 11 दिनों में ही 10 लाख मरीज ठीक हुए,कोविड के ठीक हुए मामलों की संख्या सक्रिय मामलों की तुलना में पांच गुना से भी अधिक हुई
भारत में कोविड के ठीक हुए मामलों की संख्या ने आज 50 लाख के कीर्तिमान को भी पीछे छोड़ दिया। देश में पिछले चौबीस घंटों के दौरान74,893रोगी ठीक हुए हैं। भारत में पिछले कुछ दिनों से प्रतिदिन 90,000 से अधिक रोगी ठीक हो रहे हैं।कोविड के ठीक हुए मामलों की संख्या सक्रिय मामलों की तुलना में पांच गुना से भी अधिक हुई है। मरीजों की संख्या में हुई बढ़ोतरी के कारण एक महीने में मरीजों के ठीक होने की संख्या में लगभग 100 प्रतिशत बढ़ोतरी हुई है।राष्ट्रीय रिकवरी दर बढ़कर 82.58 प्रतिशत हो गई है। 15राज्य/केन्द्र शासित प्रदेश राष्ट्रीय और सबसे अधिक रिकवरी दर दर्शा रहे हैं।नए रिकवरी हुए 73 प्रतिशत मामले10 राज्यों - महाराष्ट्र, कर्नाटक, आंध्र प्रदेश, उत्तर प्रदेश, तमिलनाडु, दिल्ली, केरल, ओडिशा, पश्चिम बंगाल और पंजाब से बताए जा रहे हैं। महाराष्ट्र का इस तालिका में शीर्ष स्थान है क्योंकि राज्य में ठीक हुए नए मामलों की संख्या 13,000 से अधिक रही है।जून, 2020 में 1 लाख मरीज ठीक हुए थे, लेकिन उसके बाद कुल रिकवरी में काफी बढ़ोतरी हुई है। केवल पिछले 11 दिनों में ही 10 लाख मरीज ठीक हुए हैं।कुल ठीक हुए 78 प्रतिशत मामले 10 राज्यों/केन्द्र शासित प्रदेशों में दर्ज हुए हैं। कुल ठीक हुए मामलों में महाराष्ट्र का योगदान सबसे अधिक है। इसके बाद, आंध्र प्रदेश और तमिलनाडु का योगदान है।देश में पिछले चौबीस घंटों के दौरान कुल 82,170 नए पुष्ट मामले सामने आए हैं। ऐसे 79 प्रतिशत नए मामले 10 राज्यों में केन्द्रित हैं। महाराष्ट्र का इन नए मामलों में 18,000 से अधिक योगदान है। कर्नाटक में नए मामलों की संख्या 9,000 से अधिक है।पिछले चौबीस घंटों में 1,039 मौत दर्ज हुईं हैं। 84 प्रतिशत नई मौत 10 राज्यों/केन्द्र शासित प्रदेशों में हुईं हैं। कल दर्ज हुई 36 प्रतिशत मौत महाराष्ट्र में हुईं हैं। महाराष्ट्र में कल 380 लोगों ने जानें गंवाई जबकि तमिलनाडु और कर्नाटक में क्रमश: 80 और 79 मौत हुईं।
अधिक जानकारी के लिए यहांपढ़े-
प्रधानमंत्री ने भारत के किसानों की सराहना की
प्रधानमंत्री श्री नरेन्द्र मोदी ने अपने “मन की बात” संबोधन में कहा कि कोविड संकट के दौरान, देश के किसानों ने शानदार सहनशीलता का परिचय दिया है।प्रधानमंत्री ने कहा कि यदि कृषि क्षेत्र मजबूत रहेगा, तो आत्मनिर्भर भारत की नींव मजबूत रहेगी। उन्होंने कहा कि हाल के दिनों में, यह क्षेत्र कई प्रतिबंधों से मुक्त हुआ है और इसने कई मिथकों से भी मुक्त होने की कोशिश की है। प्रधानमंत्री ने रेखांकित किया कि इन किसानों को अपने फल और सब्जियां, कहीं भी तथा किसी को भी बेचने की सुविधा है और यही उनकी प्रगति की नींव है। अब पूरे देश में किसानों को उनके सभी प्रकार के उपज के लिए यह सुविधा प्रदान की गयी है। प्रधानमंत्री ने महाराष्ट्र के किसान उत्पादक संगठन - श्री स्वामी समर्थ फार्म प्रोड्यूसर कंपनी लिमिटेड – का उदाहरण दिया, और एपीएमसी के दायरे से फलों और सब्जियों कोबाहर रखने के कारण किसानों को होने वाले लाभों के बारे में बताया।
अधिक जानकारी के लिए यहां पढ़े-
मन की बात 2.0’ की 16वीं कड़ी में प्रधानमंत्री के सम्बोधन का मूल पाठ 
अधिक जानकारी के लिए यहां पढ़े-
डॉ. हर्षवर्धन ने रविवार संवाद -3 के दौरान सोशल मीडिया उपयोगकर्ताओं के साथ बातचीत की
केंद्रीय स्वास्थ्य और परिवार कल्याण मंत्री डॉ. हर्षवर्धन ने रविवार समवाद के तीसरे एपिसोड में अपने सोशल मीडिया प्लेटफॉर्म पर बातचीत करने वालों से पूछे गए सवालों के जवाब दिए। वर्तमान कोविड संकट के अलावा चिकित्सा बुनियादी ढांचे, भारत में सार्वजनिक स्वास्थ्य के भविष्य, जलवायु परिवर्तन अनुसंधान में भारत के योगदान और मौसम विज्ञान में प्रगति के बारे में प्रश्न शामिल थे। केंद्रीय स्वास्थ्य मंत्री ने चरणबद्ध तरीके से स्कूलों को खोलने के बारे में आशंकाओं को दूर किया और सैलून तथा हेयर-स्पा का दौरा करते समय उचित प्रोटोकॉल का पालन करने की सलाह दी। स्वास्थ्य मंत्री ने सभी लोगों को कोविड बारे में हमेशा जागरूकता बढ़ाने के लिए कहा। उन्होंने बताया कि वह खुद अपनी कार को रोककर कोविड निर्देशों का अनुपालन ना करने वाले लोगों को अपने मास्क पहनने के लिए कहते हैं। स्वास्थ्य मंत्री ने भी नारा दिया: दो गज की दूरी, और थोड़ी समझदारी, पड़ेगी कोरोना पे भारी। उन्होंने आगे आगाह किया कि आईसीएमआर की सीरो सर्वेक्षण रिपोर्ट से लोगों में संतोष का भाव पैदा नहीं होना चाहिए। मई 2020 के पहले सीरो सर्वेक्षण में पता चला कि नोवल कोरोनो वायरस संक्रमण का देशव्यापी प्रसार केवल 0.73% था। डॉ. हर्षवर्धन ने कहा कि राज्यों/केंद्रशासित प्रदेशों को कोविड जांच की कीमतें कम करने की सलाह दी गई है। महामारी के शुरुआती दिनों में जांच किटों के आयात के कारण कोविड नमूनों की जाँच की कीमत अधिक थीं। लेकिन अब, परीक्षण किटों की आपूर्ति भी स्थिर हो गई है और इन किटों का घरेलू उत्पादन भी शुरू हो गया है। उन्होंने कहा कि स्वास्थ्य मंत्रालय ने राज्यों और केंद्र शासित प्रदेशों को निजी प्रयोगशालाओं को पारस्परिक रूप सहमत कम दरों पर जांच उपलब्ध करने के लिए लिखा है। उन्होंने कहा कि उन्होंने कई राज्यों के स्वास्थ्य मंत्रियों से व्यक्तिगत रूप से अपने राज्यों में जांच की कीमतों में कमी के बारे में बात की है। ‘आत्मनिर्भर भारत योजना’ से जुड़े एक सवाल पर, डॉ. हर्षवर्धन ने देश को आत्मनिर्भर बनाने के लिए उच्च गुणवत्ता वाली दवाओं और चिकित्सा उपकरणों के लिए सामान्य बुनियादी ढांचे के उत्पादन और प्रोत्साहन के लिए भारत की दो तरफा रणनीति की बात की।
अधिक जानकारी के लिए यहां पढ़े-
स्वास्थ्य मंत्रालय की ‘ई- संजीवनी’ टेलीमेडिसिन सेवा ने एक मील का पत्थर पार किया
स्वास्थ्य एवं परिवार कल्याण मंत्रालय के‘ई- संजीवनी’ ओपीडी प्लेटफार्म ने 4 लाख टेली-परामर्श का मील का पत्थर प्राप्त कर लिया है। बेहतर प्रदर्शन करने वाले शीर्ष राज्यों में शामिल तमिलनाडु और उत्तर प्रदेश ने क्रमशः 1,33167 और 1,00124 सत्रों में लॉग-इन किया। ई-संजीवनी तथा ई–संजीवनी ओपीडी प्लेटफार्मों के माध्यम से अधिकतम परामर्श देने वाले राज्यों मेंहिमाचल प्रदेश , केरल , आंध्र प्रदेश , उत्तराखंड , गुजरात , मध्य प्रदेश , कर्नाटक  और महाराष्ट्र  शामिल हैं।उपयोग के रुझानों से पता चलता है कि तमिलनाडु के विल्लुपुरम जैसे छोटे जिलों में इस सेवा का तेज गति से प्रसार हुआ है। विल्लुपुरम में 16,000 से अधिक परामर्श दर्ज किये गये हैं, जोकि लाभार्थियों द्वारा टेली-परामर्श सेवा प्राप्त करने के मामले में सबसे शीर्ष जिला है।राष्ट्रीय स्तर पर, ‘ई- संजीवनी’ ओपीडी प्लेटफार्म का उपयोग 26 राज्यों द्वारा किया जा रहा है तथा विभिन्न राज्य सरकार के स्वास्थ्य विभागों के 12,000 से अधिक चिकित्सक‘ई- संजीवनी’ प्लेटफार्म पर शामिल हुए हैं और उनकी सेवाएं देश के 510 जिलों के लोगों द्वारा मांगी गई हैं।अंतिम के 100,000 परामर्श 18 दिनों में मांगे गये, जबकि शुरू के 100,000 परामर्शों में लगभग तीन महीने लगे थे। ‘ई- संजीवनी’ ओपीडी सेवाओं ने कोविड-19 महामारी के दौरान रोगी और डॉक्टर के बीच टेलीमेडिसिन को संभव बनाया है।
अधिक जानकारी के लिए यहां पढ़े -
फोर्टिस हेल्थकेयर ने स्वास्थ्य एवं परिवार कल्याण राज्य मंत्री अश्विनी कुमार चौबे की उपस्थिति में सीएसआर के लिए 2.5 करोड़ रुपये का चेक आईसीएमआर को सौंपा
निजी क्षेत्र के चिकित्सा सेवा प्रदाता फोर्टिस हेल्थकेयर ने स्वास्थ्य एवंपरिवार कल्याण राज्य मंत्री अश्विनी कुमार चौबे की उपस्थिति में उनके कार्यालय में 2.5करोड़ रुपये का चैक आईसीएमआर को सौंपा।इस मौके पर श्री चौबे ने कहा,"आईसीएमआर ने अनुसंधान के क्षेत्र में उच्च कोटि के मानक स्थापित किए हैं। केवल भारत में ही नहीं यह संस्थान विश्व के सबसे श्रेष्ठ संस्थानों में से एक है। कोविड-19 की शुरुआत से ही यहां के वैज्ञानिक दिन रात बिना थके काम कर रहे हैं।"
अधिक जानकारी के लिए यहां पढ़े -
राष्ट्रीय औषधि मूल्य नियामक - एनपीपीए ने लिक्विड मेडिकल ऑक्सीजन और मेडिकल ऑक्सीजन सिलेंडरों की मूल्य सीमा निर्धारित की
कोविड-19 की मौजूदा स्थिति की वजह से देश में मेडिकल ऑक्सीजन  की मांग बढ़ी है, ऐसे में इसकी उपलब्धता सुनिश्चित करना बहुत महत्वपूर्ण हो गया है।कई राज्य और केन्द्रशासित प्रदेश इसके लिए अन्य राज्यों और केन्द्रशासित प्रदेशों पर निर्भर हो गए हैं। केन्द्र सरकार कोविड के इस समय में मेडिकल ऑक्सीजन की निर्बाध आपूर्ति के लिए प्रतिबद्ध है। मेडिकल ऑक्सीजन आवश्यक दवाओं की राष्ट्रीय सूची एनएलईएम में शामिल है।राष्ट्रीय औषधि मूल्य निर्धारण प्राधिकरण  द्वारा निर्धारित इसकी अधिकतम मौजूदा कीमत 17.49 घन मीटर है लेकिन लिक्विड ऑक्सीजन की ऐसी कोई कीमत निर्धारित नहीं होने की वजह से निर्माताओं ने ऑक्सीजन सिलेंडरों की रिफिलिंग के दाम बढ़ा दिए। ऑक्सीजन सिलेंडरों की उपलब्धता और लिक्विड ऑक्सीजन के मूल्य निर्धारण के विषय पर सरकार के अधिकारप्राप्त समूह द्वारा निरंतर विचार किया जा रहा था। अधिकार प्राप्त समूह ने मेडिकल आक्सिजन सिलेंडरों के भराव के लिए इसके कारोबारियों को लिक्विड ऑक्सीजन की आपूर्ति उचित मूल्य पर सुनिश्चित करने के लिए इसकी एक्स फैक्ट्री कीमतें तय करने का एनपीपीए को सुझाव दिया था ताकि इनकी पर्याप्त आपूर्ति सुनिश्चित हो सके।स्थिति से प्रभावी ढंग से निपटने के लिए स्वास्थ्य और परिवार कल्याण मंत्रालय ने प्राप्त शक्तियां एनपीपीए को हस्तांतरित करते हुए लिक्विड ऑक्सीजन तथा मेडिकल ऑक्सीजन सिलेंडरों में इनके भराव की कीमत निर्धारित करने का अधिकार दे दिया। निर्माताओं के स्तर परलिक्विड मेडिकल ऑक्सीजन  का एक्स फैक्ट्री मूल्य 15.22 रुपए प्रति घन मीटर निर्धारित करना जिसमें जीएसटी शामिल नहीं है; तथा लिक्विड ऑक्सिजन सिलेंडरों की मौजूदा 17.49 रुपए प्रति घन मीटर की कीमत खत्म कर इनका भराव करने वाले कारोबारियों के स्तर पर इनकी एक्स-फैक्ट्री कीमत 25.71रुपए प्रति घन मीटर तय करना, जिसमें जीएसटी शामिल नहीं है। राज्यों द्वारा इसकी परिवहन लागत अलग से निर्धारित होगी। यह व्यवस्था अगले छह महीने तक के लिए होगी ।
अधिक जानकारी के लिए यहां पढ़े -
एनसीडीसी ने खरीफ सत्र 2020-21 के दौरान राज्यों को एमएसपी प्रक्रिया के लिए सहायतार्थ पहली किस्त के तौर पर 19444 करोड़ रुपये की मंजूरी दी
केंद्रीय कृषि मंत्रालय के सर्वोच्च वित्तीय संगठन राष्ट्रीय सहकारी विकास निगम  ने छत्तीसगढ़,हरियाणा और तेलंगाना राज्यों को न्यूनतम समर्थन मूल्य  प्रक्रिया के अंतर्गत खरीफ सत्र में धान की खरीद के लिए 19444 करोड़ रुपये की पहली किस्त जारी करने को मंजूरी दी।कोविड की महामारी के दौरान एनसीडीसी की ओर से पहले से उठा लिए गए इस कदम से इन तीनों राज्यों के किसानों को बेहद जरूरी वित्तीय सहायता प्राप्त होगी देश में धान के कुल उत्पादन का 75 प्रतिशत उपजाते हैं। उचित समय पर उठाए गए इस कदम से राज्यों की एजेंसियां तत्काल खरीद प्रक्रिया को शुरू कर सकेंगी। इससे किसानों को सरकार द्वारा अधिसूचित न्यूनतम समर्थन मूल्य पर अपना उत्पाद बेचने में जरूरी सहायता मिलेगी।
अधिक जानकारी के लिए यहां पढ़े -
एसएआई ने टोक्यो ओलंपिक के लिए पैरा-एथलीटों एवं एथलीटों के लिए एनसीओई में 5 अक्टूबर से व्यापक प्रशिक्षण योजना तैयार की - कोविड से सुरक्षा के लिए इंटेग्रिटी ऑफ जोनिंग को बरकरार रखा जाएगा
भारतीय खेल प्राधिकरण  ने 'खेलो इंडिया फिर से' के अगले चरण के लिए कदम बढ़ाते हुए देश भर में एसएआई के नेशनल सेंटर ऑफ एक्सीलेंस  में टोक्यो ओलंपिक के लिए तैयारी करने वाले पैरा-एथलीटों एवं एथलीटों के लिए खेल गतिविधियों को चरणबद्ध तरीके से सुचारु करने का निर्णय लिया है।जून के आरंभ में पहले चरण के तहत एसएआई ने विभिन्न एसएआई केंद्रों पर केवल ओलंपिक की तैयारी करने वाले एथलीटों के लिए प्रशिक्षण शुरू किया था क्योंकि एसएआई के पास निजी बुनियादी ढांचा है जहां हमारे राष्ट्रीय एथलीटों की कोविड-19 से सुरक्षा सुनिश्चित की जा सकती है। अगले चरण के तहत एनसीओई में टोक्यो ओलंपिक के लिए पैरा-एथलीटों एवं एथलीटों के लिए खेल गतिविधियों को  सुचारु बनाने की योजना बनाई गई हैं। इसका आयोजन केवल एसएआई के क्षेत्रीय केंद्रों पर आवासीय सुविधाओं के साथ किया जा रहा है ताकि एथलीटों के लिए कोविड संक्रमण का कोई खतरा न रहे। यह निर्णय विस्तृत विचार-विमर्श के बाद लिया गया है। इस बात पर विशेष ध्यान दिया गया है कि टोक्यो 2020 के आयोजन में एक साल से भी कम समय रह गया है और ऐसे में हमारे एथलीटों को कोविड के जोखिम में नहीं डाला जा सकता है।एथलीटों की पूरी सुरक्षा सुनिश्चित करने के लिए क्वारंटीन प्रोटोकॉल, एसएआई एसओपी और राज्य कोविड एसओपी सहित तमाम सुरक्षा मानदंडों का सख्ती से अनुपालन करने निर्णय लिया गया है। साथ ही यह भी निर्णय लिया गया है कि समान प्रतिस्पर्धा वाले एथलीटों को भी बैचों में खेल गतिविधियों में शामिल किया जाएगा। खेल गतिविधियों को सुचारु करने के लिए पहले चरण की शुरुआत 5 अक्टूबर, 2020 से होने की संभावना है।
अधिक जानकारी के लिए यहां पढ़े -
पत्र सूचना कार्यालय के क्षेत्रीय कार्यालयों से मिली जानकारियां
- पंजाब : कोविड-19 वायरस के प्रसार की कड़ी पर रोक लगाने के लिए राज्य के स्वास्थ्य विभाग ने कोविड से प्रभावित व्यक्ति के संपर्क में आए लोगों की पहचान करने के अभियान को तेज कर दिया है। इसके अंतर्गत पिछले सप्ताह कोविड प्रभावित व्यक्ति के संपर्क में आए औसतन 7.6 व्यक्तियों की पहचान और जांच की गई। पंजाब के स्वास्थ्य मंत्री ने कहा है कि कोविड प्रभावित व्यक्ति के संपर्क में आए सभी व्यक्ति  की पहचान और शीघ्र नमूने लेने और जांच करना वायरस के प्रसार को रोकने का महत्वपूर्ण तरीका है।
- हरियाणा :राज्य के स्वास्थ्य मंत्री ने कहा है कि वर्तमान में हरियाणा में 46,367 क्वारंटीनबेड,3486 कंटेनमेंट जोन,10,145 आइसोलेशन बेड,2,231 आईसीयू बेड,1,070 वेंटीलेटर,3.78 लाख पीपीई किट और 7.25 लाख एन-95 मास्क उपलब्ध हैं। इसके साथ ही राज्य सरकार ने निजी प्रयोगशाला में कोविड-19 की जांच की दर निर्धारित की है। आरटी-पीसीआर जांच के लिए 2,400,रेपिड एंटीजन जांच के लिए 650 और एलिसा जांच के लिए 250 रूपए निर्धारित किए गए हैं। इसके अतिरिक्त निजी अस्पतालों में रोगियों से अधिक पैसे लेने पर रोक लगाने के लिए आइसोलेशन वार्ड,आईसीयू और वेंटीलेटर्स की सुविधा की दर भी निर्धारित की गई है। इसके साथ ही फ़रीदाबाद,गुरूग्राम,पंचकूला,रोहतक और करनाल में प्लाज्मा बैंक काम कर रहे हैं।
- हिमाचल प्रदेश :पिछले कुछ दिनों से राज्य में कोविड-19 रोगियों की अधिक मृत्यु पर चिंता व्यक्त करते हुए मुख्यमंत्री ने कहा है कि डॉक्टर सहरूग्णता रोग वाले रोगियों सहित सभी रोगियों का उचित उपचार सुनिश्चित करे। उन्होंने कहा कि बिना लक्षण वाले रोगियों के घर में पृथकवास में प्रोटकाल का पालन किया जाना चाहिए। यह देखा गया है कि ऐसे रोगियों को घर में उचित उपचार नहीं मिलता है। मुख्यमंत्री ने कहा कि कोविड-19 अस्पतालों में उचित स्वच्छता और सफाई होनी चाहिए।
- असम: राज्य में कल 875 लोग कोरोना पॉजिटिव पाए गए और 1670 लोगों को उपचार के बाद अस्पताल से छुट्टी दी गई। राज्य में अब तक कुल 1,39,977 रोगियों को अस्पताल से छुट्टी दी गई है। इसके साथ ही 29,350 सक्रिय रोगी,1,69,985 कुल मामले और 655 लोगों की मृत्यु हुई है।
- मणिपुर: राज्य में 248 और लोगों के कोरोना से संक्रमित होने के बाद कुल मामले 10,299 हो गए हैं। मणिपुर में कोरोना से स्वस्थ होने की दर 76 प्रतिशत है और 2106 सक्रिय मामले हैं।
- मेघालय :राज्य में आज एक दिन में अब तक के सबसे अधिक 311 व्यक्ति कोरोना से स्वस्थ हुए।मेघालय में अब कुल 1515 सक्रिय मामले और 3654 लोग कोरोना से स्वस्थ हुए हैं।
- नगालैंड :कोहिमा में नए मामले सामने आने के बाद नए इलाकों को सील किया गया है। इनमें जेनओबज,केएमसी टाटा पार्किंगस,अप्पर बयाबू,एल खेल गांव,आफिसर्स हिल,मिनिस्टर्स हिल,लेरी कॉलोनी और पॉटरलेन शामिल हैं।
- महाराष्ट्र :मुख्यमंत्री उद्धव ठाकरे ने वीडियो कॉन्फ्रेंसिग के द्वारा मराठवाड़ा और नासिक खंड में कोविड-19 संबंधी प्रयासों की समीक्षा की। मुख्यमंत्री ने बिना लक्षण वाले रोगियों पर चिंता व्यक्त करते हुए कहा कि इन रोगियों को घर में रहने की अनुमति दी गई है,लेकिन ये रोगी बिना एहतियात के बाहर निकल रहे हैं और दूसरे व्यक्तियों को संक्रमित कर रहे हैं। इस बीच आईसीएमआर द्वारा सितंबर से महारष्ट्र को आरटी-पीसीआर जांच किट आपूर्ति जारी न रखने के बाद बीएमसी ने ये किट खरीदने की प्रक्रिया शुरू की है। बीएमसी के पास मौजूदा आरटी-पीसीआर जांच किट का वर्तमान भंडार अक्टूबर माह की समाप्ति तक चलेगा। महाराष्ट्र में अब 2.73 लाख सक्रिय मामले हैं।
- गुजरात :अहमदाबाद नगर निगम ने कोविड-19 के नियमों का उल्लंघन करने पर नागरिकों और व्यावसायिक संस्थानों सहित अन्य लोगों से 5.5 करोड़ रूपए से अधिक का जुर्माना वसूला है। नगर निगम ने कहा है कि बड़े पैमाने पर जागरूकता अभियान चलाने के बाद भी लोग दिशा-निर्देश का पालन नहीं कर रहे हैं। नगर निगम ने कोविड-19 संबंधी दिशा-निर्देश का कड़ाई से पालन कराने के लिए 48 वॉर्ड में 192 दल गठित किए हैं।
- राजस्थान :जयपुर में कोरोना के सक्रिय मामले लगातार बढ़ने के बाद राज्य सरकार निजी अस्पतालों के साथ समन्वय कर कोविड उपचार क्षमता में 2 हजार बेड की वृद्धि कर रही है। राजस्थान के स्वास्थ्य मंत्री रघु शर्मा ने जयपुर,जोधपुर,कोटा,उदयपुर,अजमेर और बीकानेर जिला मुख्यालय में निजी अस्पतालों को अपनी कुल बेड क्षमता का 30 प्रतिशत कोविड रोगियों के उपचार के लिए आरक्षित रखने का निर्देश दिया है।
- मध्यप्रदेश :कोरोना महामारी के कारण राज्य के 3,900 कैदियों को दिए गए कारावकाश को 60 ओर दिन के लिए बढ़ा दिया गया है। मध्यप्रदेश में 125 जेलों में लगभग 43 हजार कैदी है। इसमें से लगभग 3,900 कैदियों को कारावकाश दिया गया और 3 हजार को अंतरिम जमानत दी गई है।
- छत्तीसगढ़ :कोविड महामारी बढ़ने के बाद राज्य की 14 नगर पालिकाओं में सभी शहरी झुग्गी-झोपड़ियों में सचल स्वास्थ्य दल द्वारा घर पर ही स्वास्थ्य सुविधाएँ दी जाएंगी। पहले चरण में 60 दल की शुरूआत की जाएगी। इस दल में डॉक्टर के साथ पैरामेडिकल कर्मचारी लोगों की सहायता करेगा। छत्तीसगढ़ में कोरोना के 31,616 सक्रिय मामले हैं।
- केरल :लगातार दूसरे दिन कोविड-19 मामले के 7 हजार से अधिक आने और 700 से अधिक लोगों की मृत्यु होने के बाद राज्य सरकार वायरस के प्रसार को रोकने के लिए कदम उठाने पर विचार कर रही है। इस संबंध में कल एक सर्वदलीय बैठक में विचार किया जाएगा। तिरूवनंतपुरम जिला प्रशासन से बड़ी संख्या में कोरोना के मामले सामने आने के बाद पूर्ण लॉकडाउन लगाने का अनुरोध किया है। विपक्षी दल यूडीएफ ने कोविड प्रसार के नए स्तर पर पहुंचने के बाद सरकार के खिलाफ प्रत्यक्ष विरोध-प्रदर्शन को समाप्त करने का निर्णय लिया है। केरल में आज 6 और लोगों की मृत्यु होने के बाद कोरोना से अब तक 703 लोगों की मृत्यु हो चुकी है। राज्य में रविवार को 7,445 लोगों में कोविड-19 की पुष्टि हुई। केरल में 56,709 लोग उपचार प्राप्त कर रहे हैं और 2,27,831 लोग विभिन्न जिलों में निगरानी में हैं।
- तमिलनाडु :करईकल,पुडुचेरी में चरणबद्ध रुप से स्कूल 5 अक्टूबर से खुलेंगे।तमिलनाडु में स्कूलों में ऑनलाइन क्लास आज से विराम के बाद फिर शुरू होंगी। छात्रों में बढ़ते हुए दवाब को देखते हुए 21 से 25 सितंबर तक ऑनलाइन क्लास और टीवी चैनल पर वीडियों पाठ के प्रसारण पर विराम लगाया गया था। तमिलनाडु के मुख्य सचिव के षणमुगम ने कोयंबटूर के जिलाधिकारी को कोविड-19 पॉजिविटी दर 5 प्रतिशत से कम करने और जांच की संख्या बढ़ाकर प्रतिदिन 100 से कम मामले बनाने रखने का निर्देश दिया है।
- कर्नाटक :किसान बिल के विरोध में आज किसान संगठनों ने राज्यव्यापी बंद का आयोजन किया। बंद पर मिली-जुली प्रतिक्रिया रही। स्वास्थ्य विभाग के प्रोटकाल का पालन करते हुए शहर में समान विधि प्रवेश परीक्षा का आयोजन किया गया। बेंगलुरू में कल एक दिन में अब तक के सबसे ज्यादा 4217 मामले सामने आए। कोविड के कारण कर्नाटक उच्च न्यायालय ने मुकदमा दर्ज कराने के लिए ऑनलाइन सुविधा देने की शुरूआत की है। बताया जाता है कि यह देश में इस तरह की पहली सुविधा है। निजी अस्पतालों ने राज्य सरकार से कोविड रोगियों के उपचार के लिए वेंटीलेटर और कर्मचारी देने की मांग की है।
- आंध्रप्रदेश :आईआईटी मंडी द्वारा किए गए एक अनुसंधान के अनुसार तीन राज्यों तमिलनाडु,दिल्ली और आंध्रप्रदेश में संक्रमित मामलों ने अपने समुदाय से बाहर इससे प्रसार में कम भूमिका निभाई। जर्नल ऑफ ट्रैवल मेडिसीन में प्रकाशित इस अनुसंधान के अनुसार राज्यों में कोरोना वायरस मुख्य रूप से दुबई और ब्रिटेन से आए अंतर्राष्ट्रीय यात्रियों से फैला। राज्य सरकार ने आरटीसी द्वारा बसों में पूर्ण क्षमता से यात्रियों को ले जाने संबंधी रोक हटा ली है। अभी तक बस 60 प्रतिशत बैठने की क्षमता के साथ संचालित हो रही थी। राज्य के धर्मस्व मंत्री वेल्लमपल्ली श्रीनिवास के कोरोना वायरस से संक्रमित होने की रिपोर्ट है। मंत्री महोदय हाल ही में तिरुमाला ब्रह्मोत्सव में मुख्यमंत्री वाई एस जगन मोहन रेड्डी के साथ शामिल हुए थे।
- तेलंगाना :बीते 24 घंटे में कोरोना के 1378 नए मामले सामने आए,1932 लोग स्वस्थ हुए और 7 लोगों की मृत्यु हुई। 1378 मामलों में से 254 मामले जीएचएमसी में सामने आए। राज्य में अब कोरोना के कुल 1,87,211 मामले,29,673 सक्रिय मामले, 1107 लोगों की मृत्यु और 1,56,431 लोगों को उपचार के बाद अस्पताल से छुट्टी दी गई है। आधिकारिक सूत्रों के अनुसार कोविड-19 के कारण राज्य में 20 स्वास्थ्य कर्मियों की मृत्यु हो चुकी है और महामारी की शुरुआत से अब तक 2500 स्वास्थ्य कर्मी कोरोना पॉजिटिव हो चुके हैं। उद्योग को बढ़ावा देने के दृष्टिकोण से तेलंगाना प्रवासी मज़दूरों के हितों की रक्षा करने की नीति बनाने वाला पहला राज्य बनेगा। इस नीति के अंतर्गत प्रवासी मजदूरों के नाम का पंजीकरण और उचित मेहनताना के दायित्व के साथ अवधि अनुबंध भी शामिल होगा।
FACT CHECK